VIIENDA KOOSSEISU

OTSUS

Haapsalu,			25. mai 2007 nr 
									Eelnõu

Haapsalu Linnavolikogu 27.10.2006
otsuse nr 82 „Detailplaneeringu algatamine
(Sadama tn 26 ja 28, Haapsalu)” muutmine

Detailplaneering (Sadama tn 26 ja 28, Haapsalus) algatati Haapsalu Linnavolikogu 27.10.2006 otsusega nr 82. Planeeringu peamiseks eesmärgiks on Sadama tn 26 ja 28 kruntide sihtotstarbe „ühiskondlike hoonete maa” muutmine „elamumaaks” ja ehitusõiguse ning hoonestustingimuste määramine korterelamute ehitamiseks.

Detailplaneeringu lähteülesande muutmise ettepaneku tegi linnavalitsusele kruntide omanik Kodusadama arenduse OÜ. Taotlusega soovitakse muuta varem kinnitatud lähteülesannet nii, et elamutele oleks võimalik ehitada osaliselt kolmas korrus.

Taotluses tehtud ettepanekutega ei riivata olemasolevate hoonete omanike huve. Projekteeritavad hooned ei varja olemasolevate hoonete päikesevalgust ning piirkonna väärtuseks olevat merevaadet, s.t ka täna ei ole olemasolevatele hoonetele tagatud vaade merele. Samas kaasneb olemasolevate „varemete” kaasaegseks ehitamisel pigem positiivne mõju, mis väljendub korrastatud linnaruumi kaasaegsel, kuid samas arhitektuuriliselt atraktiivsel väljaehitamisel, tõstes oletatavalt ka olemasolevate hoonete väärtust. Negatiivsena võib nimetada asjaolu, et osaliselt kolmekordse hoone verandalt avaneva vaate tõttu võib saada riivatud olemasolevate hooneomanike privaatsus, kui kinnistu hoonestamata õuealale avaneb vaade vastasmaja verandalt. Nimetatud asjaolu ei ole põhjendatav tiheasustusega alal, kus kunagi ei saa planeerida hoonestust selliselt, et kõigile oleks tagatud absoluutne privaatsus.

Võttes arvesse eelnevat ning otsusele lisatud seletuskirja ja juhindudes planeerimisseaduse § 10 lg 1 ja 5, Haapsalu Linnavolikogu 26.11.2004 määruse nr 47 „Haapsalu linna ehitusmääruse” § 5 lg 1 ja 3, kohaliku omavalitsuse korralduse seaduse § 6 lg 1 ning haldusmenetluse seadusest, Haapsalu Linnavolikogu otsustab:

1.	Haapsalu linnavolikogu 27.10.2006 otsuses nr 82 „Detailplaneeringu algatamine” (Sadama tn 26 ja 28, Haapsalu) teha alljärgnevad muudatused:
1.1	muuta otsuse pealkirja ja sõnastada see „Üldplaneeringut muutva detailplaneeringu algatamine (Sadama tn 26 ja 28, Haapsalu)”;
1.2	muuta lähteülesande punkti 2 ja lugeda kinnistute omanikuks „Kodusadama arenduse OÜ”;
1.3	muuta lähteülesande punkti 2 ja asendada esimene lause lausega „Planeeritava ala, pindalaga ca 10 000 m2, asub Sadama tänaval, Haapsalu tagalahe ääres, Haapsalu muinsuskaitseala kaitsevööndis ja miljööväärtuslikul alal”;
1.4	muuta lähteülesande punkti 4.4 kolmandat alalõiget ja sõnastada järgmiselt „- hoonete lubatud suurim kõrgus: lisaks olemasolevale kõrgusele võib planeerida osaliselt kolmanda korruse;”
1.5	muuta lähteülesande punkti 4.5 esimest alalõiget ja sõnastada järgmiselt: „- korruselisus: kaks, osaliselt kolm;”.

2.	Linnavolikogu kantseleil teha otsus teatavaks Kodusadama arenduse OÜ-le (Joa 2, 10127 Tallinn) ja linnavalitsuse ehitus- ja planeerimisosakonnale (Anu Joost).

3.	Otsus jõustub teatavaks tegemisega.

4.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Haapsalu Linnavolikogu 27.10.2006 otsuse nr 82 „Detailplaneeringu algatamine 
(Sadama tn 26 ja 28, Haapsalu)” muutmine”

Planeering algatati Kolm Kolme OÜ taotluse alusel Haapsalu Linnavolikogu 27.10.2006 otsusega nr 82. Kruntide omanik soovis olemasolevaid hooneid rekonstrueerida. Käesolevaks ajaks on kruntide omanik vahetunud ja tänane omanik (Kodusadama Arenduse OÜ) soovib praegused ehitised lammutada ja hoonete alusele pinnale ehitada uued korterelamud.

Lammutataks Sadama tn 28 kõrge torn ja tänavapoolsed madalad ehitusmahud ning nende asemele kujundataks parkimisala ja puudega palistatud kõnnitee.

Linnale on esitatud taotlus muuta varem kinnitatud lähteülesannet nii, et elamutele oleks võimalik ehitada osaliselt kolmas korrus.
Oma ettepaneku esilemiseks on linnale esitatud selgitavad joonised, illustratsioonid ja makett.

Sadama tn 28 puhul on tagasiasteline kolmas korrus põhjendatud sellega, et koos kohtumaja (Sadama 21), Promenaadi hotelli (Sadama 22) ja Taastusravihaiglaga (Sadama 16) moodustub piirkond, kus vahelduvalt paiknevad 2-3-4 korruseliste mahtudega hooned.

Jätkamaks hoone mahtude rütmilist vaheldumist on põhjendatud, et Sadama tn 26 krundile kavandatakse peamises mahus kahe korruseline hoone ja Sadama 30 krundile kolme korruseline hoone. Sellise planeerimise puhul vahelduvad piirkonnas 2 ja 3 korruselised hooned.

Sadama 26 hoonel võiks lammutatava torni asemele kavandada mitte terve hoone ulatuses, vaid osaliselt kõrgema mahu, mis liigendaks monotoonset 2-korruselist hoonemahtu. Selliselt oleks saavutatud analoog Sadama 22, Sadama 21 ja Sadama 29 asuvate nn torniga hoonetele.

Eelnõus tehtud ettepanekutega ei riivataks ka teisel pool projekteeritavaid hooneid omavate omanike huve. Projekteeritavad hooned ei varja olemasolevate hoonete päikesevalgust ning piirkonna väärtuseks olevat merevaadet st ka täna ei ole olemasolevatele hoonetele tagatud vaade merele. Samas kaasneb olemasolevate „varemete” kaasaegseks ehitamisel pigem positiivne mõju, mis väljendub korrastatud linnaruumi kaasaegsel, kuid samas arhitektuuriliselt atraktiivsel väljaehitamisel, tõstes oletatavalt ka olemasolevate hoonete väärtust. Negatiivsena võib nimetada asjaolu, et osaliselt kolmekordse hoone verandalt avaneva vaate tõttu võib saada riivatud olemasolevate hooneomanike privaatsus, kui kinnistu hoonestamata õuealale avaneb vaade vastasmaja verandalt. Nimetatud asjaolu ei ole põhjendatav tiheasustusega alal, kus kunagi ei saa planeerida hoonestust selliselt, et kõigile oleks tagatud absoluutne privaatsus.

Linnavalitsus ettepaneku eelnõu otsusena vastu võtta.

Toivo Hein
Aselinnapea